Fólk sem áði við Olís við Brúartorg í Borgarnesi í vikunni lenti í óvæntri uppákomu . Startarinn í bílnum var eitthvað bilaður og því þurfti ökumaðurinn að fara fram í vélarhúsið og starta bílnum þar í gang . Það gekk fljótt og vel , enda maðurinn æfður í að koma bílnum í gang með þessum hætti . Hins vegar kom mikið fát á mannskapinn þegar bíllinn hrökk áfram , því hann hafði hvorki verið í hlutlausum gír eða í handbremsu . Lenti bíllinn á steyptum stöpli og á auglýsingaskilti áður en hann drap á sér . Að sögn lögreglu gerðist þetta svo snöggt að sá sem sat í framsætinu gat ekkert aðhafst . Engin meiðsl urðu á fólki og bíllinn reyndist ökufær eftir að honum hafði verið startað aftur í gang , en af meiri varúð og aðgætni en í fyrra skiptið .